**PRESSEMEDDELELSE**

**Ny generation af ovndatalogger**

*Ovnlogger 215-DL sætter ny standard for temperaturmåling under hærdning*

Strenometers velkendte ovnlogger model 215 fra Elcomer Ltd. er kommet i en ny og markant forbedret version, som imødekommer industriens stigende krav til præcision, kapacitet og brugervenlighed.

Ovnlogger 215-DL er designet til at måle og gemme temperaturprofiler for både emne og ovn under hærdningsprocessen og er ideel til både pulver- og vådlakering i batch- eller transportbåndsovne. Med plads til hele 1 million målinger fordelt på op til 40 serier (mod tidligere 260.000 målinger i loops af 8 produktionskørsler) og 8 følerstik (mod tidligere 6) tilbyder denne nye model væsentligt større kapacitet og fleksibilitet.

Den nye ovnlogger opererer ved driftstemperaturer fra -20 °C til 80 °C (uden termisk beskyttelseskasse) … en klar forbedring fra forgængerens -30 °C til 65 °C. Samtidig er måleintervallet nu mere fleksibelt med justering fra 1 pr. sekund til 1 pr. time, i modsætning til den tidligere models 8 målinger pr. sekund som minimum.

Loggeren kombinerer høj datakapacitet og præcision med enkel betjening – kun to knapper, intuitive ikoner og mulighed for opsætning og analyse i den medfølgende ElcoMaster® software. Data overføres nemt via Bluetooth® eller USB, og professionelle rapporter kan genereres med ét klik.

Funktioner som hærdningsindeks, temperaturkompensation (± 0,5 °C) og realtids-evaluering (godkendt/afvist) sikrer at brugeren får pålidelig og letforståelig feedback – grafisk eller i talform.

Med robust termisk beskyttelseskasse, Teflon®-belagte følere og en batterilevetid op til 150 timer er den nye ovndatalogger skabt til højtydende drift – uanset krav og omgivelser.

Yderligere information om **ovnlogger model 215-DL** kan hentes hos:   
Strenometer ApS, Kongevejen 213, 2830 Virum, 45 95 07 00, salg@strenometer.dk

*Strenometer ApS er et førende specialfirma inden for instrumenter og testapparater til farve- og lakindustrien, kunststofindustrien samt tekstilindustrien. Vi har en bred og veldokumenteret viden, og vores rådgivende personale har relevant markedserfaring og derfor et godt kendskab til den praktiske anvendelse af vores produkter.*